Temeljem članka 35. stavak 1. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/12) te članka 16. stavak 1. točke 1. Statuta Općine Orehovica (Službeni glasnik Međimurske županije 4/13, 1/18, 2/20) Općinsko vijeće Općine Orehovica na svojoj 27. sjednici održanoj dana 25.03.2021. godine donosi

***STATUT***

***OPĆINE OREHOVICA***

**I. OPĆE ODREDBE**

**Članak 1.**

Ovim se Statutom, u skladu za Zakonom, uređuje status, unutarnji ustroj i način rada tijela Općine Orehovica i to:

1. Status, područje i granice,

2. Obilježja Općine Orehovica,

3. Samoupravni djelokrug Općine Orehovica,

4. Unutarnje ustrojstvo i tijela Općine Orehovica,

5. Oblici suradnje Općine Orehovica i jedinica lokalne samouprave u zemlji i inozemstvu,

6. Javna priznanja Općine Orehovica,

7. Mjesna samouprava,

8. Neposredno sudjelovanje građana u odlučivanju,

9. Imovina i financiranje Općine Orehovica,

10. Akti Općine Orehovica.

**1. STATUS, PODRUČJE I GRANICE**

**Članak 2.**

Općina Orehovica je jedinica lokalne samouprave koja čini jedinstvenu povijesnu, gospodarsku, društvenu i prometnu cjelinu u okviru Međimurske županije.

Općina Orehovica obuhvaća područja naselja Orehovica, Podbrest i Vularija.

Granice Općine Orehovica su definirane Prostornim planom uređenja Općine Orehovica.

Granice Općine Orehovica mogu se mijenjati na način i po postupku koji su propisani zakonom.

**Članak 3.**

Općina Orehovica je pravna osoba.

**Članak 4.**

Općinu Orehovica zastupa Općinski načelnik.

**Članak 5.**

Naziv općine je: Općina Orehovica.

Sjedište Općine Orehovica je u Orehovici, Čakovečka ulica broj 9.

**Članak 6.**

Općina Orehovica ima pečat. Pečat je okruglog oblika s grbom Republike Hrvatske u sredini pečata i tekstom u gornjem dijelu pečata, REPUBLIKA HRVATSKA, a u donjem MEĐIMURSKA ŽUPANIJA i OPĆINA OREHOVICA, te naziv tijela ili upravnog odjela sukladno zakonu i ovom Statutu.

Broj pečata općinskih tijela, Jedinstvenog upravnog odjela Općine Orehovica, redni brojevi na pečatima, način uporabe i čuvanja pečata, utvrdit će se posebnom odlukom koju donosi Općinsko vijeće Općine Orehovica (u tekstu Statuta: Općinsko vijeće), u skladu sa zakonom i drugim propisima.

**2. OBILJEŽJA OPĆINE OREHOVICA**

**Članak 7.**

Obilježja Općine Orehovica su grb i zastava.

Grb i zastava koriste se na način kojim se ističu tradicija i dostojanstvo Općine Orehovica.

O izgledu grba i zastave Općinsko vijeće donosi posebnu odluku.

Dan Općine Orehovica je 21. svibnja.

**Članak 8.**

Na zahtjev fizičke ili pravne osobe može se odobriti radi promicanja interesa Općine Orehovica, uporaba i isticanje grba i zastave Općine Orehovica.

Opći akt o mjerilima, načinu i vremenu isticanja i korištenja obilježja Općine Orehovica iz prethodnog stavka ovog članka donosi Općinsko vijeće.

Na temelju mjerila iz prethodnog stavka općinski načelnik može odobriti uporabu grba i zastave pravnim osobama radi promicanja interesa Općine Orehovica.

**3. SAMOUPRAVNI DJELOKRUG OPĆINE OREHOVICA**

**Članak 9.**

Općina Orehovica samostalna je u odlučivanju i donošenju akata u poslovima iz svog djelokruga, u skladu s Ustavom Republike Hrvatske, zakonom i ovim Statutom.

Nadzor nad zakonitošću općih akata koje donosi Općinsko vijeće obavlja nadležno tijelo državne uprave, svako u svome djelokrugu, sukladno posebnom propisu.

**Članak 10.**

Općina Orehovica u okviru svog samoupravnog djelokruga obavlja poslove lokalnog značaja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima, i to osobito poslove koji se odnose na:

1. uređenje naselja i stanovanje,

2. prostorno i urbanističko planiranje,

3. komunalno gospodarstvo,

4. brigu o djeci,

5. socijalnu skrb,

6. primarnu zdravstvenu zaštitu,

7. odgoj i osnovno obrazovanje,

8. kulturu, tjelesnu kulturu i šport,

9. zaštitu potrošača,

10. zaštitu i unapređenje prirodnog okoliša,

11. protupožarnu i civilnu zaštitu,

12. promet na svom području,

13. ostale poslove sukladno posebnim zakonima.

Posebnim zakonima kojima se uređuju pojedine djelatnosti navedene u stavku 1. ovog članka, odredit će se poslovi čije obavljanje je Općina Orehovica dužna organizirati te poslovi koje Općina Orehovica može obavljati, ako je osigurala uvjete za njihovo obavljanje.

Način organiziranja poslova iz stavka 2. ovoga članka i uvjeti za njihovo obavljanje uredit će se općim aktima Općinskog vijeća.

**Članak 11.**

Odlukom Općinskog vijeća, u skladu sa zakonom, Statutom županije i ovim Statutom, mogu se pojedini poslovi iz samoupravnog djelokruga Općine Orehovica navedeni u članku 10. prenijeti na Međimursku županiju, na tijela mjesne samouprave, odnosno organizirati zajedno s drugim općinama i gradovima.

Odluku o načinu, uvjetima, kriterijima, visini sredstava, nadzoru nad poslovima iz stavka 1. ovoga članka donosi Općinsko vijeće većinom glasova svih vijećnika.

Za obavljanje poslova iz ovoga članka Općina Orehovica i druge općine i gradovi mogu osnovati zajedničko tijelo, zajedničko trgovačko društvo, ustanovu, te organizirati obavljanje zajedničkih poslova sukladno zakonu.

Sporazum o zajedničkom organiziranju poslova iz stavka 3. ovoga članka, kojim se propisuje financiranje, način upravljanja, odgovornost, statusna pitanja službenika i namještenika i druga pitanja od značaja za to tijelo, sklapa Općinski načelnik, na temelju odluke Općinskog vijeća većinom glasova svih vijećnika.

**Članak 12.**

Općinsko vijeće može tražiti od Županijske skupštine Međimurske županije, da Općini Orehovica, uz suglasnost središnjeg tijela državne uprave nadležnog za poslove lokalne i područne (regionalne) samouprave, povjeri obavljanje određenih poslova iz samoupravnog djelovanja Županije za područje Općine Orehovica, ako može osigurati dovoljno sredstava za obavljanje tih poslova.

Postupak iz stavka 1. ovoga članka Općina Orehovica može pokrenuti zajedno s drugim općinama i gradovima Međimurske županije.

**Članak 13.**

U Općini Orehovica mogu se obavljati određeni poslovi državne uprave, u skladu sa zakonom kojim se uređuje državna uprava.

Troškovi povjerenih poslova iz stavka 1. ovog članka osiguravaju se u državnom proračunu, sukladno zakonu.

U slučaju obavljanja poslova iz stavka 1. ovog članka, zakonom kojim se uređuje državna uprava pobliže će se urediti prava i obveze Općine Orehovica u obavljanju poslova iz stavka 1. ovog članka.

**4. UNUTARNJE USTROJSTVO I TIJELA OPĆINE OREHOVICA**

**Članak 14.**

**Predstavničko i izvršno tijelo Općine Orehovica je:**

1. Općinsko vijeće Općine Orehovica (u tekstu Statuta: Općinsko vijeće) – predstavničko tijelo,
2. Općinski načelnik Općine Orehovica (u tekstu Statuta: Općinski načelnik) - izvršno tijelo.

**4.1. Općinsko vijeće**

**Članak 15.**

Općinsko vijeće je predstavničko tijelo građana i tijelo lokalne samouprave koje donosi akte u okviru prava i obveza jedinice lokalne samouprave i obavlja druge poslove u skladu sa zakonom i ovim Statutom.

**Članak 16.**

Općinsko vijeće:

1. donosi Statut, odnosno Statutarne odluke Općine Orehovica,
2. donosi Poslovnik o radu Općinskog vijeća,
3. bira i razrješuje predsjednika Općinskog vijeća i potpredsjednike,
4. osniva radna tijela, bira i razrješuje članove tih tijela te bira, imenuje i razrješuje i druge osobe određene zakonom, drugim propisom ili statutom,
5. donosi odluke i druge opće akte kojima uređuje pitanja iz samoupravnog djelokruga općine, sukladno posebnim propisima,
6. donosi odluku o udruživanju u udruge općina, gradova i županija, u skladu sa zakonom,
7. donosi opći akt o stjecanju i otuđivanju nekretnina u vlasništvu Općine Orehovica,
8. odlučuje o stjecanju i otuđivanju pokretnina i nekretnina Općine i raspolaganju ostalom imovinom u skladu sa Zakonom, ovim statutom i posebnim propisima. Stjecanje i otuđivanje pokretnina i nekretnina te raspolaganje ostalom imovinom mora biti planirano u Proračunu Općine i provedeno u skladu sa Zakonom,
9. odlučuje o davanju koncesija,
10. donosi proračun i godišnji obračun općinskog proračuna, odluku o izvršenju te godišnje izvješće o izvršenju općinskog proračuna, odnosno odluku o privremenom financiranju Općine Orehovica,
11. donosi odluku o zaduživanju Općine Orehovica,
12. utvrđuje naknade za članove Općinskog vijeća, odbora, povjerenstava, komisija, članova vijeća mjesnih odbora i drugih radnih tijela, koeficijent i osnovicu za izračun plaće načelnika Općine Orehovica, te koeficijent za izračun plaće službenika i namještenika Općine Orehovica,
13. raspisuje referendum i izbore za članove vijeća mjesnih odbora,
14. najmanje dvaput godišnje razmatra izvješće o radu Općinskog načelnika,
15. donosi odluku o ustroju i djelokrugu rada Jedinstvenog upravnog odjela Općine Orehovica,
16. donosi odluku o kriterijima za ocjenjivanje službenika,
17. donosi odluku o ustroju i načinu rada zajedničkih tijela i službi organiziranih za obavljanje pojedinih poslova iz samoupravnog djelokruga općine, sukladno sporazumu o međusobnim odnosima s drugim jedinicama lokalne samouprave,
18. objavljuje javni natječaj za izbor i imenovanje rukovoditelja zajedničkih tijela ili službi, zajedno s općinskim vijećima drugih jedinica lokalne samouprave za koje su ista osnovana,
19. donosi odluku o povjeravanju pojedinih poslova iz samoupravnog djelokruga Općine Orehovica Županiji, odnosno Mjesnoj samoupravi,
20. osniva javne ustanove, trgovačka društva i druge pravne osobe za obavljanje komunalnih, gospodarskih i društvenih djelatnosti od interesa za Općinu Orehovica, u samoupravnom djelokrugu te daje prethodne suglasnosti na statute navedenih pravnih osoba,
21. iskazuje nepovjerenje predsjedniku Općinskog vijeća i potpredsjednicima,
22. odlučuje o pokroviteljstvu koje preuzima Općinsko vijeće,
23. donosi odluku o dodjeli javnih priznanja i počasti Općine Orehovica,
24. donosi odluku o suradnji Općine Orehovica s drugim jedinicama lokalne i područne (regionalne) samouprave,
25. obavlja i druge poslove koji su zakonom ili drugim propisima stavljeni u djelokrug predstavničkog tijela.

**Članak 17.**

Općinsko vijeće ima 13 vijećnika.

Ako u Općinskom vijeću na temelju općeg biračkog prava ne bude osigurana zastupljenost onoliko članova pripadnika romske nacionalne manjine, koja u stanovništvu Općine Orehovica sudjeluje s najmanje 15%, koliko osigurava zastupljenost pripadnika romske nacionalne manjine srazmjerno njenom udjelu u stanovništvu Općine Orehovica, broj članova Općinskog vijeća povećat će se do broja koji je potreban da bi zastupljenost bila ostvarena, a izabranim će se smatrati oni pripadnici romske nacionalne manjine koji nisu izabrani, po redu prema razmjernom uspjehu svake liste na izborima ako zakonom kojim se uređuje izbor članova predstavničkog tijela jedinice lokalne samouprave nije drugačije određeno

Mandat članova Općinskog vijeća, izabranim na redovnim izborima, traje do stupanja na snagu odluke Vlade RH o raspisivanju sljedećih redovnih izbora koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade RH o raspuštanju predstavničkog tijela sukladno odredbama zakona kojim se određuje lokalna i područna samouprava.

Općinsko vijeće ima predsjednika i dva potpredsjednika koji se biraju iz redova vijećnika. U pravilu se potpredsjednici biraju tako da se jedan potpredsjednik bira iz reda predstavničke većine, a drugi iz reda predstavničke manjine, na njihov prijedlog

Predsjednik i potpredsjednici Općinskog vijeća dužnost obavljaju volonterski.

Prava i dužnosti predsjednika i potpredsjednika Općinskog vijeća podrobnije se utvrđuju Poslovnikom o radu Općinskog vijeća.

Predsjednik i potpredsjednici Općinskog vijeća biraju se većinom glasova svih članova predstavničkog tijela.

**Članak 18.**

Za predsjednika i potpredsjednika Općinskog vijeća izabran je kandidat za kojeg je glasovala većina od ukupnog broja vijećnika Općinskog vijeća.

Kada je predloženo više kandidata za predsjednika i potpredsjednika Općinskog vijeća, a niti jedan od kandidata ne dobije većinu glasova od ukupnog broja vijećnika ili više kandidata dobije isti najveći broj glasova, glasovanje se ponavlja na način da se glasuje o dva kandidata koji su dobili najveći isti broj glasova.

Ako u ponovljenom glasovanju kandidat ne dobije većinu glasova svih vijećnika, ponavlja se kandidacijski postupak.

**Članak 19.**

Pobliže odredbe o sazivanju i načinu konstituiranja Općinskog vijeća, o njegovom radu, pravima i obvezama članova, o tijeku sjednice, o glasovanju, vođenju zapisnika, te održavanju reda na sjednici utvrđuju se Poslovnikom o radu Općinskog vijeća.

**Članak 20.**

Dužnost vijećnika je počasna i za to ne primaju plaću.

Vijećnik nema obvezujući mandat i nije opoziv.

Vijećnici imaju pravo i dužnost biti nazočni i sudjelovati u radu Općinskog vijeća, podnositi pisane prijedloge za donošenje odluka i drugih općih akata, podnositi pisane amandmane na prijedloge općih akata, te postavljati pitanja iz djelokruga Općinskog vijeća.

Vijećnik ima pravo na naknadu u skladu s posebnom odlukom Vijeća.

Vijećnik ima pravo na opravdani neplaćeni izostanak s posla radi sudjelovanja u radu Općinskog vijeća i njegovih radnih tijela.

Član Općinskog vijeća ne može biti kazneno gonjen niti odgovoran na bilo koji drugi način, zbog glasovanja, izjava ili iznesenih mišljenja i stavova iznesenih u radu Općinskog vijeća.

Članovi Općinskog vijeća imaju pravo uvida u registar birača za vrijeme dok obavljaju dužnost.

**Članak 21.**

Vijećniku prestaje mandat prije isteka vremena na koje je izabran:

* ako podnese ostavku koja je zaprimljena najkasnije tri dana prije zakazanog održavanja sjednice Općinskog vijeća i ovjerena kod javnog bilježnika najranije osam dana prije podnošenja iste
* ako mu je pravomoćnom sudskom presudom oduzeta poslovna sposobnost, danom pravomoćnosti sudske odluke,
* ako je pravomoćnom sudskom presudom osuđen na bezuvjetnu kaznu zatvora u trajanju dužem od šest mjeseci, s danom pravomoćnosti presude,
* ako mu prestane prebivalište s područja Općine Orehovica, danom odjave prebivališta,
* ako mu prestane hrvatsko državljanstvo sukladno odredbama zakona kojim se uređuje hrvatsko državljanstvo, danom njegovog prestanka,
* smrću.

Ako vijećniku prestane hrvatsko državljanstvo, a državljanin je članice Europske unije, mandat mu ne prestaje prestankom hrvatskog državljanstva

**Članak 22.**

Vijećniku koji za vrijeme trajanja mandata prihvati obnašanje dužnosti koja je prema odredbama zakona nespojiva s dužnošću člana predstavničkog tijela, za vrijeme obnašanja nespojive dužnosti mandat miruje, a za to vrijeme vijećnika zamjenjuje zamjenik, u skladu sa odredbama zakona.

Po prestanku obnašanja nespojive dužnosti vijećnik nastavlja s obnašanjem dužnosti vijećnika, ako podnese pisani zahtjev predsjedniku Općinskog vijeća u roku od osam dana od dana prestanka obnašanja nespojive dužnosti. Mirovanje mandata prestaje osmog dana od dana podnošenja zahtjeva.

Vijećnik može tražiti nastavljanje obnašanja dužnosti vijećnika jedanput u tijeku trajanja mandata.

**Članak 23.**

Pravo predlaganja akata koje donosi Općinsko vijeće imaju: općinski načelnik i zamjenik iz redova romske nacionalne manjine, predsjednik Općinskog vijeća, potpredsjednici Općinskog vijeća, vijećnici, tijela mjesne samouprave, radna tijela Općinskog vijeća i građani.

Građani imaju pravo predlagati Općinskom vijeću donošenje određenog akta ili rješavanje određenog pitanja iz njegovog djelokruga.

O prijedlogu iz stavka 2. ovog članka Općinsko vijeće mora raspravljati ako ga potpisom podrži najmanje 10% birača upisanih u popis birača Općine Orehovica, te dati odgovor podnositeljima najkasnije u roku od tri (3) mjeseca od prijema prijedloga.

**Članak 24.**

Općinsko vijeće odluke donosi većinom glasova ako je na sjednici nazočna većina vijećnika.

Općinsko vijeće donosi odluke većinom glasova nazočnih vijećnika osim u slučajevima kad je propisana druga većina.

Većinom glasova svih vijećnika odlučuje se o:

1. Statutu Općine Orehovica,

2. Poslovniku o radu Općinskog vijeća, odnosno Statutarnoj odluci,

3. proračunu ili odluci o privremenom financiranju Općine Orehovica,

4. godišnjem izvještaju o izvršenju proračuna

5. izboru predsjednika i potpredsjednika Općinskog vijeća,

6. iskazivanju nepovjerenja predsjedniku Općinskog vijeća odnosno njegovim zamjenicima,

7. raspisivanju referenduma o pitanjima iz samoupravnog djelokruga,

8. osnivanju Jedinstvenog upravnog odjela Općine Orehovica,

9. donošenju odluke o učlanjenju Općine Orehovica u udrugu općina, gradova i županija, u skladu sa zakonom,

10. donošenju odluke o suradnji sa drugim jedinicama lokalne i područne (regionalne) samouprave u Republici Hrvatskoj, odnosno s jedinicama lokalne i regionalne samouprave drugih država,

11. drugim pitanjima, kada je to sukladno odredbama zakona, Statuta odnosno Statutarne odluke propisano.

**Javnost rada**

**Članak 25.**

Na sjednicama Općinskog vijeća omogućuje se nazočnost izvjestiteljima javnih glasila i građanima u skladu s Poslovnikom o radu Općinskog vijeća.

Bez nazočnosti javnosti održavaju se sjednice Općinskog vijeća ili drugih tijela kada se raspravlja o dokumentima koji su u skladu s posebnim zakonom (propisima) označeni kao povjerljivi.

Ostvarivanje javnosti rada tijela Općine Orehovica propisuju se poslovnicima, odnosno pravilima o radu tih tijela.

**Članak 26.**

**Sazivanje sjednica Općinskog vijeća:**

Sjednice Općinskog vijeća saziva predsjednik Općinskog vijeća, predsjeda sjednicama i predstavlja Općinsko vijeće.

Sjednicama Općinskog vijeća prisustvuje Općinski načelnik, zamjenik romske nacionalne manjine i pročelnik Jedinstvenog upravnog odjela.

Sjednice predstavničkog tijela mogu se sazivati i elektroničkim putem.

Poslovnikom o radu Općinskog vijeća uredit će se osiguranje praćenja rasprave i sudjelovanje u radu i odlučivanju.

Predsjednik Općinskog vijeća saziva sjednice po potrebi, a najmanje jednom u tri mjeseca, odnosno 4 puta godišnje.

Predsjednik je dužan sazvati sjednicu Općinskog vijeća na obrazloženi zahtjev najmanje jedne trećine članova Općinskog vijeća u roku od 15 dana od primitka zahtjeva.

Ukoliko predsjednik Općinskog vijeća ne sazove sjednicu u roku iz stavka 1. ovoga članka, na obrazloženi zahtjev najmanje jedne trećine članova Općinskog vijeća, sjednicu će sazvati općinski načelnik u roku od 8 dana.

Nakon proteka rokova iz prethodnog stavka ovoga članka sjednicu može sazvati, na obrazloženi zahtjev najmanje jedne trećine članova Općinskog vijeća, čelnik tijela državne uprave nadležnog za lokalnu i područnu (regionalnu) samoupravu.

Sjednica Općinskog vijeća sazvana sukladno odredbama stavka 6., 7. i 8.. ovog članka mora se održati u roku od 15 dana od dana sazivanja.

Sjednica sazvana protivno odredbama ovoga članka smatra se nezakonitom, a doneseni akti ništavima.

U slučaju spriječenosti predsjednika Općinskog vijeća, sjednicu saziva i njome predsjeda jedan od potpredsjednika Općinskog vijeća po predsjednikovoj ovlasti, odnosno osoba koja je bila ovlaštena sazvati sjednicu.

**Članak 27.**

Predsjednik Općinskog vijeća može obavljanje određenih poslova iz svog djelokruga povjeriti jednom od potpredsjednika.

Ovlaštenje iz ovog članka mora biti u pisanom obliku.

**Glasovanje**

**Članak 28.**

Glasovanje na sjednicama Općinskog vijeća u pravilu je javno.

Vijećnici se izjašnjavaju na jedan od slijedećih načina:

"za" prijedlog, "protiv" prijedloga ili "suzdržan" od glasovanja.

Glasovanje na sjednici vijeća je tajno kada je to utvrđeno ovim Statutom ili Poslovnikom o radu Općinskog vijeća te kada isto odluči da se o pojedinom pitanju glasuje tajno.

**Članak 29.**

Općinsko vijeće može osnovati stalna i povremena radna tijela u svrhu pripreme prijedloga općih i pojedinačnih akata iz njegovog djelokruga, te obavljanja drugih poslova za koje su tijela osnovana.

**Stalna radna tijela Općinskog vijeća su:**

1. Mandatna komisija,

2. Odbor za izbor i imenovanja,

3. Odbor za statutarno-pravna pitanja,

4. Odbor za financije i proračun.

Stalna radna tijela imaju predsjednika i dva člana.

**Povremena radna tijela:**

Povremena radna tijela osnivaju se na temelju posebnih odluka Općinskog vijeća.

Članovi povremenih radnih tijela mogu biti vijećnici Općinskog vijeća, te osobe koje nisu članovi Općinskog vijeća, a stručnjaci su ili imaju iskustva za pojedine poslove iz samoupravnog djelokruga Općine Orehovica.

Povremena radna tijela imaju najmanje predsjednika i 2 člana ovisno o odluci (ili rješenju o imenovanju) Općinskog vijeća.

Predsjednika stalnih i povremenih radnih tijela u slučaju spriječenosti ili drugih opravdanih razloga zamjenjuje slijedeći po redu imenovani član radnog tijela.

Mandat članova radnih tijela traje četiri godine.

Radna tijela iz ovoga članka imenuje i razrješuje Općinsko vijeće.

Pobliže odredbe o načinu rada stalnih i povremenih tijela iz ovog članka određuju se Poslovnikom o radu Općinskog vijeća.

**Članak 30.**

Predsjedniku Općinskog vijeća odnosno potpredsjedniku (potpredsjednicima) prestaje ta dužnost, prije isteka mandata, danom kada ga Općinsko vijeće razriješi dužnosti, u povodu podnesene ostavke ili u povodu iskazanog nepovjerenja.

Odlukom o iskazivanju nepovjerenja, podnesenom ostavkom na dužnost predsjednika, ili potpredsjednika Općinskog vijeća, ne prestaje dužnost vijećnika - člana Općinskog vijeća.

**4.2. Općinski načelnik**

**Članak 31.**

Općinski načelnik zastupa Općinu Orehovica i nositelj je izvršne vlasti.

**Članak 32.**

Općinski načelnik i zamjenik romske nacionalne manjine biraju se na neposrednim izborima sukladno posebnom zakonu.

**Članak 33.**

Općinski načelnik je izvršno tijelo Općine Orehovica koje obavlja poslove iz samoupravnog djelokruga Općine Orehovica i to:

1. priprema prijedloge općih akata koje donosi Općinsko vijeće, te daje mišljenje o prijedlozima odluka koje podnesu drugi ovlašteni predlagatelji,
2. izvršava ili osigurava izvršavanje općih akata predstav­ničkog tijela, te obavlja nadzor nad zakonitošću rada Jedinstvenog upravnog odjela Općine Orehovica i zajedničkih tijela i službi, u poslovima iz samoupravnog djelokruga Općine Orehovica, u skladu s odredbama zakona i ovog Statuta,
3. donosi odluku o osnovici za izračun plaće službenika i namještenika Jedinstvenog upravnog odjela Općine Orehovica,
4. usmjerava djelovanje upravnih tijela jedinice lokalne, odnosno područne (regionalne) samouprave u obavljanju poslova iz njihovoga samoupravnog djelokruga te nadzire njihov rad,
5. upravlja nekretninama i pokretninama u vla­sniš­tvu Općine kao i njezinim prihodima i rashodima, u skladu sa zakonom i ovim Statutom,
6. odlučuje o stjecanju i otuđivanju nekretnina i pokretnina Općine Orehovica i raspolaganju drugom imovinom u skladu s zakonom, statutom i posebnim propisima,
7. imenuje i razrješuje predstavnike Općine Orehovica u tijelima javnih ustanova, trgovačkih društava i drugih pravnih osoba iz članka 16. stavka 1. točke 20. ovoga Statuta, osim ako posebnim zakonom nije drugačije određeno,
8. utvrđuje prijedlog Proračuna Općine Orehovica i obračun Proračuna, te prijedlog odluke o privremenom financiranju,
9. naredbodavac je za izvršenje Proračuna Općine Orehovica,
10. utvrđuje prijedlog ustrojstva Jedinstvenog upravnog odjela Općine Orehovica,
11. na temelju javnog natječaja imenuje pročelnika Jedinstvenog upravnog odjela Općine Orehovica,
12. može razriješiti pročelnika Jedinstvenog upravnog odjela Općine Orehovica sukladno odredbama Zakona o lokalnoj i područnoj (regionalnoj) samoupravi,
13. objavljuje javne natječaje za zapošljavanje, imenuje i razrješava osobe određene zakonom, propisima i ovim Statutom,
14. utvrđuje i sve druge prijedloge temeljem prava i obveza Općine Orehovica kao osnivača javnih ustanova i trgovačkih društava u pojedinim oblastima,
15. obavlja i druge poslove utvrđene zakonom, ovim Statutom i drugim općim aktima Općinskog vijeća ili po njegovom ovlaštenju.

U slučaju iz stavka 1. točke 6. ovoga članka Općinski načelnik može odlučivati o visini pojedinačne vrijednosti do najviše 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, odnosno drugo raspolaganje. Ako je taj iznos veći od 1.000.000,00 kuna, općinski načelnik može odlučivati najviše do 1.000.000,00 kuna, a ako je taj iznos manji od 70.000,00 kuna, tada može odlučivati najviše do 70.000,00 kuna. Stjecanje i otuđivanje nekretnina i pokretnina te raspolaganje ostalom imovinom mora biti planirano u proračunu Općine i provedeno u skladu sa zakonom.

O stjecanju i otuđivanju nekretnina i pokretnina te raspolaganju ostalom imovinom većom od vrijednosti utvrđenih stavkom 2. ovoga članka odlučuje Općinsko vijeće.

Odluku o imenovanju i razrješenju iz stavka 1. točke 7. ovoga članka Općinski načelnik dužan je objaviti u prvom broju Službenog glasnika Međimurske županije koji slijedi nakon donošenja te odluke.

**Članak 34.**

Protiv pojedinačnih akata Općinskog vijeća i Općinskog načelnika, kojima se rješava o pravima, obvezama i pravnim interesima fizičkih i pravnih osoba, ako posebnim zakonom nije drukčije propisano, ne može se izjaviti žalba, već se može pokrenuti upravni spor.

**Članak 35.**

Općinski načelnik u obavljanju poslova iz svog samoupravnog djelokruga Općine Orehovica ima pravo obustaviti od primjene opći akt predstavničkog tijela. Ako ocijeni da je tim aktom povrijeđen zakon ili drugi propisa, Općinski načelnik donijet će odluku o obustavi općeg akta u roku od 8 dana od dana donošenja općeg akta.

Općinski načelnik ima pravo zatražiti od predstavničkog tijela da u roku od 8 dana od donošenja odluke o obustavi otkloni uočene nedostatke u općem aktu.

Ako predstavničko tijelo ne otkloni uočene nedostatke, Općinski načelnik dužan je bez odgode o tome obavijestiti nadležno tijelo državne uprave u čijem je djelokrugu opći akt i dostaviti mu odluku o obustavi općeg akta.

Članak 36.

Općinski načelnik odgovoran je za zakonito i pravilno obavljanje povjerenih poslova državne uprave nadležno za upravni nadzor u odgovarajućem upravnom postupku.

**Članak 37.**

Općinski načelnik dužan je primiti na razgovor svakog građanina s prebivalištem na području Općine Orehovica u roku od 15 dana od dana prijave te u roku od 30 dana dati odgovor u pisanom obliku na pisano podnesene predstavke ili pritužbe.

**Članak 38.**

Općinski načelnik ima jednog zamjenika koji se bira iz redova romske nacionalne manjine, dok postoje zakonski uvjeti iz Ustavnog zakona o pravima nacionalnih manjina, na način određen zakonom kojim se uređuje izbor izvršnog tijela.

Izabrani zamjenik predstavnik je romske nacionalne manjine u izvršnom tijelu.

**Članak 39.**

Općinski načelnik i zamjenik iz romske nacionalne manjine odlučit će hoće li dužnost na koju su izabrani obavljati profesionalno.

Osobe iz stavka 1. ovoga članka dužne su u roku od 8 dana od dana stupanja na dužnost dostaviti pisanu obavijest Jedinstvenom upravnom odjelu Općine Orehovica o tome na koji način će obnašati dužnost.

Za osobu iz stavka 1. ovoga članka koja nije postupila na način propisan stavkom 2. ovoga članka smatra se da dužnost obavlja volonterski.

Danom stupanja na dužnost osoba iz stavka 1. i 2. ovoga članka smatra se dan početka mandata određen posebnim zakonom.

Općinski načelnik i zamjenik romske nacionalne manjine mogu promijeniti način obavljanja dužnosti u tijeku mandata, dostavom pisane obavijesti o promjeni načina obavljanja dužnosti Jedinstvenom upravnom odjelu Općine Orehovica.

Novi način obavljanja dužnosti započinje prvog dana sljedećeg mjeseca nakon dostave obavijesti iz stavka 5. ovoga članka.

**Članak 40.**

Općinski načelnik i zamjenik romske nacionalne manjine koji dužnost obavljaju profesionalno, za vrijeme profesionalnog obavljanja dužnosti ostvaruju pravo na plaću kao i druga prava iz rada, a vrijeme obavljanja dužnosti uračunava im se u staž osiguranja.

Općinski načelnik i njegov zamjenik iz redova romske nacionalne manjine koji dužnost obavljaju volonterski, imaju pravo na naknadu za rad.

Osnovna mjerila za određivanje plaće, odnosno naknade za rad osoba iz stavka 1. i 2. ovoga članka, kao i druga prava vezana uz profesionalno obnašanje dužnosti Općinskog načelnika i njegovog zamjenika iz redova romske nacionalne manjine određuju se posebnim zakonom.

Osobe koje su dužnost obavljale profesionalno posljednjih 6 mjeseci prije prestanka obavljanja dužnosti, po prestanku profesionalnog obavljanja dužnosti ostvaruju prava na naknadu plaće i staž osiguranja za vrijeme od 6 mjeseci po prestanku profesionalnog obavljanja dužnosti i to u visini prosječne plaće koja im je isplaćivana za vrijeme posljednjih 6 mjeseci prije prestanka profesionalnog obavljanja dužnosti.

Osobe koje su dužnost obavljale profesionalno manje od 6 mjeseci prije prestanka obavljanja dužnosti, po prestanku profesionalnog obavljanja dužnosti ostvaruju prava na naknadu plaće i staž osiguranja za vrijeme od onoliko mjeseci po prestanku profesionalnog obavljanja dužnosti koliko su dužnost obavljali profesionalno, i to u visini prosječne plaće koja im je isplaćivana za vrijeme prije prestanka profesionalnog obavljanja dužnosti.

Osobe koje dužnost nisu obavljale profesionalno nemaju pravo na naknadu po prestanku obavljanja dužnosti.

Naknada iz stavka 4. i 5. ovoga članka isplaćuje se na teret proračuna Općine Orehovica.

Prije isteka roka iz stavka 4. i 5. ovoga članka ostvarivanje prava prestaje na vlastiti zahtjev, zapošljavanjem, umirovljenjem ili izborom na drugu dužnost koju obavlja profesionalno.

Članak 41.

Po prestanku profesionalnog obnašanja dužnosti Općinski načelnik i zamjenik iz redova romske nacionalne manjine koji su prije obnašanja dužnosti bili zaposleni na neodređeno vrijeme, imaju pravo rasporeda odnosno povratka na rad odgovarajućom primjenom odredaba zakona kojim se uređuju obveze i prava državnih dužnosnika.

Pročelnik Jedinstvenog upravnog odjela Općine Orehovica ovlašten je za donošenje deklaratornih odluka o početku, načinu te prestanku obnašanja dužnosti općinskog načelnika i zamjenika romske nacionalne manjine, kao i pojedinačnih rješenja o visini plaće utvrđene sukladno odredbama posebnog zakona.

**Članak 42.**

Ako za vrijeme trajanja mandata Općinskog načelnika nastupe okolnosti zbog kojih je Općinski načelnik onemogućen obavljati svoju dužnost zbog duže odsutnosti ili drugih razloga spriječenosti, Općinskog načelnika zamijenit će privremeni zamjenik kojeg će imenovati Općinski načelnik na početku mandata iz reda članova predstavničkog tijela.

Odluku o imenovanju privremenog zamjenika iz reda članova predstavničkog tijela Općinski načelnik može promijeniti tijekom mandata.

**Članak 43.**

Privremeni zamjenik ovlašten je obavljati samo redovne i nužne poslove kako bi se osiguralo nesmetano funkcioniranje Općine Orehovica.

Privremeni zamjenik za vrijeme zamjenjivanja Općinskog načelnika ostvaruje prava Općinskog načelnika.

Ako zbog okolnosti iz članka 42.st.1. ovog Statuta nastupi prestanak mandata Općinskog načelnika raspisat će se prijevremeni izbori za Općinskog načelnika. Do provedbe prijevremenih izbora dužnost Općinskog načelnika obnašat će povjerenik Vlade Republike Hrvatske.

Ovlast privremenog zamjenika za zamjenjivanje Općinskog načelnika prestaje danom nastavljanja obavljanja dužnosti Općinskog načelnika po prestanku razloga zbog kojih je Općinski načelnik bio onemogućen u obavljanju svoje dužnosti, odnosno u slučaju iz stavka 3. ovog članka.

O okolnostima iz članka 42. ovog Statuta Općinski načelnik ili pročelnik Jedinstvenog upravnog odjela Općine Orehovica dužan je obavijestiti predsjednika predstavničkog tijela odmah po nastanku tih okolnosti.

**Članak 44.**

Općinskom načelniku i zamjeniku iz redova romske nacionalne manjine mandat prestaje po sili zakona u slučajevima propisanim posebnim zakonom.

Pročelnik Jedinstvenog upravnog tijela će u roku od 8 dana obavijestiti Vladu Republike Hrvatske o prestanku mandata Općinskog načelnika radi raspisivanja prijevremenih izbora za novoga Općinskog načelnika u slučajevima propisanim Zakonom.

**Članak 45.**

Općinski načelnik može se opozvati putem referenduma.

Raspisivanje referenduma za opoziv može predložiti 20% ukupnog broja birača u jedinici u kojoj se traži opoziv Općinskog načelnika ili 2/3 članova predstavničkog tijela.

Ako je raspisivanje referenduma za opoziv preložilo najmanje 20 % ukupnog broja birača u jedinici u kojoj se traži opoziv, predstavničko tijelo raspisat će referendum za opoziv Općinskog načelnika u skladu s odredbama Zakona o lokalnoj i područnoj (regionalnoj) samoupravi i zakona kojim se uređuje raspisivanje referenduma, u dijelu koji se odnosi na utvrđivanje je li prijedlog podnesen od potrebnog broja birača u jedinici.

Ako je raspisivanje referenduma za opoziv predložio 2/3 članova predstavničkog tijela, odluku o raspisivanju referenduma za opoziv Općinskog načelnika donosi predstavničko tijelo dvotrećinskom većinom glasova svih članova predstavničkog tijela.

Referendum za opoziv Općinskog načelnika ne smije se raspisati prije proteka roka od 6 mjeseci od održanih izbora ni ranije održanog referenduma za opoziv, kao ni u godini u kojoj se održavaju redovni izbori za Općinskog načelnika.

**Članak 46.**

Odluka o opozivu Općinskog načelnika donesena je ako se na referendumu za opoziv izjasnila većina birača koji su glasovali, uz uvjet da ta većina iznosi najmanje 1/3 ukupnog broja birača upisanih u popis birača u jedinici.

Na postupak referenduma za opoziv odgovarajuće se primjenjuju odredbe zakona kojim se uređuje lokalna i područna (regionalna) samouprava i zakona kojim se uređuje provedba referenduma.

**Članak 47.**

Ako prije isteka mandata prestane mandat Općinskom načelniku raspisat će se prijevremeni izbori za Općinskog načelnika. Do provedbe prijevremenih izbora dužnost Općinskog načelnika obnašat će povjerenik Vlade Republike Hrvatske.

Ako je prestanak mandata Općinskog načelnika nastupio opozivom raspisat će se prijevremeni izbori za Općinskog načelnika. Do provedbe prijevremenih izbora dužnost Općinskog načelnika obnašat će povjerenik Vlade Republike Hrvatske.

O svim promjenama tijekom mandata Općinskog načelnika, pročelnik Jedinstvenog upravnog odjela Općine Orehovica dužan je bez odgode obavijestiti tijelo državne uprave nadležno za lokalnu i područnu (regionalnu) samoupravu.

* 1. **Jedinstveni upravni odjel Općine Orehovica**

**Članak 48.**

Za obavljanje poslova iz samoupravnog djelokruga Općine Orehovica, kao i prenesenih poslova državne uprave ustrojava se Jedinstveni upravni odjel Općine Orehovica.

U obavljanju povjerenih poslova državne uprave Jedinstveni upravni odjel Općine Orehovica ima ovlasti i obveze tijela državne uprave, sukladno zakonu kojim se uređuje sustav državne uprave.

Osnove za organiziranje i ustroj Jedinstvenog upravnog odjela Općine Orehovica utvrđuje Općinsko vijeće posebnom odlukom o ustroju i djelokrugu rada tog upravnog tijela.

**Članak 49.**

Jedinstvenim upravnim odjelom Općine Orehovica upravlja pročelnik kojega na temelju javnog natječaja imenuje Općinski načelnik.

Općinski načelnik može razriješiti pročelnika:

* 1. ako pročelnik sam zatraži razrješenje
  2. ako nastanu takvi razlozi koji po posebnim propisima kojima se uređuju službenički odnosi dovode do prestanka službe
  3. ako pročelnik ne postupa po propisima ili općim aktima jedinice lokalne samouprave ili neosnovano ne izvršava odluke tijela jedinice lokalne samouprave
  4. ako pročelnik svojim nesavjesnim ili nepravilnim radom prouzroči jedinici lokalne samouprave veću štetu, ili ako zanemaruje ili nesavjesno obavlja svoje dužnosti koje mogu štetiti interesima službe u obavljanju poslova jedinice lokalne samouprave.

**Članak 50.**

Jedinstveni upravni odjel, odnosno zajedničko tijelo ili služba izvršavaju zakone i druge propise te opće i pojedinačne akte Općinskog vijeća i Općinskog načelnika i odgovorni su za stanje u oblasti za koje su osnovani.

Tijela iz stavka 1. ovog članka dužna su svojim radom omogućiti ostvarivanje prava i potreba građana i drugih pravnih subjekata.

Unutarnje ustrojstvo Jedinstvenog upravnog odjela utvrđuje Općinski načelnik Pravilnikom o unutarnjem redu Jedinstvenog upravnog odjela.

**Članak 51.**

Jedinstveni upravni odjel, odnosno zajednička tijela ili službe, samostalni su u okviru svog djelokruga.

Jedinstveni upravni odjel, odnosno zajednička tijela ili službe odgovorni su Općinskom načelniku, za zakonito i pravovremeno obavljanje poslova iz svojeg djelokruga.

**Članak 52.**

Sredstva za obavljanje poslova i djelatnosti djelokruga Jedinstvenog upravnog odjela, odnosno zajedničkih tijela ili službi, osiguravaju se u proračunu Općine Orehovica, te iz drugih izvora utvrđenih zakonom i ovim Statutom.

Troškovi povjerenih poslova državne uprave koje obavljaju upravna tijela Općine podmiruju se iz državnog proračuna.

**Članak 53.**

Pripadnici romske nacionalne manjine koji sukladno odredbama Ustavnog zakona o pravima nacionalnih manjina imaju pravo na razmjernu zastupljenost u Općinskom vijeću imaju pravo na zastupljenost u upravnim tijelima Općine Orehovica, dok postoje uvjeti iz navedenog Ustavnog zakona.

**5. Oblici suradnje Općine Orehovica i jedinica lokalne samouprave u zemlji i inozemstvu**

**Članak 54.**

Općina Orehovica surađuje s Međimurskom županijom, općinama i gradovima na području Međimurske županije radi ostvarivanja zajedničkih interesa na unapređenju gospodarskog i društvenog razvitka, osobito u svrhu pripreme projekata za povlačenje novčanih sredstava iz fondova Europske unije.

**Članak 55.**

U cilju unapređivanja gospodarskog i društvenog razvitka Općina Orehovica, u svom samoupravnom djelokrugu, može uspostavljati i održavati međusobnu suradnju s drugim jedinicama lokalne i područne (regionalne) samouprave u Republici Hrvatskoj i jedinicama lokalne i regionalne samouprave drugih država.

Kada Općina Orehovica ocjeni da postoji interes za uspostavu suradnje i mogućnost za njezino razvijanje, odluku o uspostavi međusobne suradnje, odnosno sklapanju sporazuma o suradnji donosi Općinsko vijeće, na način i po postupku utvrđenom zakonom i ovim Statutom.

Sporazum o suradnji s jedinicama lokalne i regionalne samouprave drugih država objavljuje u Službenom glasniku Međimurske županije.

**Članak 56.**

U postupku pripremanja i donošenja zakona i drugih propisa Općina Orehovica može davati mišljenja, inicijative i prijedloge nadležnim tijelima državne vlasti.

Mišljenja, inicijative i prijedloge iz prethodnog stavka ovoga članka u ime Općine Orehovica mogu podnositi Općinsko vijeće i Općinski načelnik.

**6. Javna priznanja Općine Orehovica**

**Članak 57.**

Javna priznanja Općine Orehovica su:

1. Proglašenje počasnim građaninom Općine Orehovica,

2. Plaketa Općine Orehovica "Grb Općine Orehovica",

3. Pohvalnica,

4. Zahvalnica,

**Članak 58.**

Javna priznanja i počasti Općine Orehovica dodjeljuju se fizičkim i pravnim osobama koje u svom radu i djelovanju značajno doprinose promicanju interesa Općine Orehovica.

**Članak 59.**

Priznanje počasnog građanina Općine Orehovica može se dodijeliti građaninu Republike Hrvatske ili druge države, koji je svojim radom, znanstvenim ili političkim djelovanjem značajno pridonio napretku i ugledu Općine Orehovica, ostvarivanju i razvoju demokracije u Republici Hrvatskoj.

Počasnim građaninom Općine Orehovica može se proglasiti osoba bez obzira na prebivalište.

Počašću se ne stječu posebna prava odnosno obveze.

Počast se može opozvati ako se nositelj počasti pokaže nedostojnim počasti.

**Članak 60.**

Javna priznanja Općine Orehovica dodjeljuju se na Dan Općine Orehovica i u drugim prigodama.

**Članak 61.**

Izgled i oblik, te način dodjeljivanja i uručivanja javnih priznanja i počasti iz članka 57. ovog Statuta, odredit će Općinsko vijeće Orehovica posebnom odlukom, na prijedlog Općinskog načelnika.

**7. Mjesna samouprava**

**Članak 62.**

Radi ostvarivanja prava na neposredno sudjelovanje građana u odlučivanju o lokalnim poslovima od neposrednog i svakodnevnog utjecaja na život i rad građana u Općini Orehovica osniva se:

1. Mjesni odbor Orehovica za naselje Orehovica.

2. Mjesni odbor Podbrest za naselje Podbrest.

3. Mjesni odbor Vularija za naselje Vularija.

Svaki mjesni odbor je pravna osoba.

Granice područja svakog mjesnog odbora utvrđuju se granicama katastarskih općina a mogu se utvrditi i posebnom odlukom Općinskog vijeća.

U ostvarivanju prava iz stavka 1. ovoga članka Mjesni odbor dužan je uvažavati interes Općine Orehovica.

7.1. Postupak davanja inicijative i podnošenja prijedloga za osnivanje mjesnog odbora

**Članak 63.**

Inicijativa i prijedlog za osnivanje mjesnih odbora podnosi se Općinskom vijeću, a može je podnijeti:

* najmanje 20% građana upisanih u popis birača za područje za koje se traži osnivanje mjesnog odbora,
* najmanje ½ članova Općinskog vijeća, odnosno sedam (7) vijećnika,
* Općinski načelnik

Inicijativa i prijedlog iz stavka 1. ovog članka mora sadržavati podatke o:

* podnositelju inicijative, odnosno prijedloga,
* sjedištu mjesnog odbora
* prijedlogu imena mjesnog odbora,
* području i granicama mjesnog odbora.

Kada zaprimi inicijativu i prijedlog za osnivanje mjesnog odbora, Općinsko vijeće će donijeti odluku o sazivanju zbora građana za područje mjesnog odbora radi pribavljanja mišljenja o osnivanju mjesnog odbora.

Mjesni odbor može se osnovati Statutom.

**7.2. Djelokrug i ovlasti tijela mjesnog odbora**

**Članak 64.**

Tijelo mjesnog odbora je Vijeće mjesnog odbora i predsjednik Vijeća mjesnog odbora.

Vijeće mjesnog odbora Orehovica ima 9 (devet) članova.

Vijeće mjesnog odbora Podbrest ima 7 (sedam) članova.

Vijeće mjesnog odbora Vularija ima 5 (pet) članova.

Mandat predsjednika i članova mjesnog odbora traje 4 godine.

Predsjednik i članovi mjesnog obora dužnost obavljaju volonterski.

Predsjednik i članovi Vijeća mjesnog odbora imaju pravo na naknadu u skladu s posebnom odlukom Općinskog vijeća.

**Članak 65.**

Članove vijeća mjesnog odbora biraju građani s područja mjesnog odbora upisani u popis birača na tom području na vrijeme od 4 godine.

Za člana vijeća mjesnog odbora može biti biran građanin koji ima biračko pravo i prebivalište na području mjesnog odbora čije se vijeće bira.

Članovi vijeća mjesnog odbora biraju se na neposrednim izborima, tajnim glasovanjem, razmjernim izbornim sustavom. Postupak izbora članova vijeća mjesnog odbora uređuje Općinsko vijeće općim aktom, odgovarajućom primjenom odredaba zakona kojim se uređuje izbor članova predstavničkih tijela jedinica lokalne samouprave.

**Članak 66.**

Općina Orehovica provodi izbore za članove vijeća mjesnih odbora.

Izbore za članove vijeća mjesnih odbora raspisuje Općinsko vijeće.

Prigovore zbog nepravilnosti u postupku kandidiranja i izbora članova vijeća mjesnih odbora rješava nadležno izborno povjerenstvo, utvrđeno općim aktom Općinskog vijeća.

Protiv rješenja nadležnog izbornog povjerenstva podnositelj prigovora koji je nezadovoljan takvim rješenjem, ima pravo žalbe nadležnom upravnom tijelu u županiji.

**Članak 67.**

Konstituirajuća sjednica Vijeća mjesnog odbora mora se održati u roku od 30 dana od dana okončanja izbora za Vijeće mjesnog odbora.

Konstituirajuću sjednicu Vijeća mjesnog odbora saziva Općinski načelnik.

**Članak 68.**

Predsjednika Vijeća mjesnog odbora bira Vijeće mjesnog odbora iz redova svojih članova, većinom glasova od ukupnog broja članova Vijeća.

Predsjednik vijeća mjesnog odbora predstavlja mjesni odbor i za svoj rad odgovara Vijeću mjesnog odbora.

Za obavljanje povjerenih poslova iz samoupravnog djelokruga Općine koje obavlja mjesni odbor, predsjednik Vijeća mjesnog odbora odgovara Općinskom načelniku.

**Članak 69.**

Vijeće mjesnog odbora donosi

1. program rada mjesnog odbora,
2. pravila mjesnog odbora,
3. odredbe koje nisu obuhvaćene zakonom, Statutom ili Poslovnikom,
4. poslovnik o svom radu u skladu sa statutom,
5. financijski plan i godišnji obračun, te
6. obavlja i druge poslove utvrđene zakonom i statutom.

**7.3. Utvrđivanje programa rada mjesnog odbora**

**Članak 70.**

Programi rada mjesnog odbora su četverogodišnji program i jednogodišnji program rada.

Četverogodišnji program rada mjesnog odbora donosi se za mandatno razdoblje Vijeća mjesnog odbora.

Jednogodišnji program rada mjesnog odbora donosi se za kalendarsku godinu.

Program rada mjesnog odbora obavezno sadrži:

* opis, opseg i rokove izvršenja poslova i aktivnosti sa procjenom pojedinih troškova, po djelatnostima,
* iskaz financijskih sredstava potrebnih za ostvarivanje programa, s naznakom izvora financiranja.

Prijedlog četverogodišnjeg programa rada mjesnog odbora dostavlja se Općinskom vijeću u roku od tri mjeseca od dana konstituiranja vijeća mjesnog odbora.

Prijedlog jednogodišnjeg programa rada mjesnog odbora Vijeće mjesnog odbora dostavlja Općinskom vijeću najkasnije do 1. listopada tekuće godine za slijedeću godinu.

**Članak 71.**

Općinsko vijeće obavezno je očitovati se na programe rada (odbiti ili dati suglasnost) mjesnog odbora u roku od 30 dana od dana dostave programa.

Ako se Općinsko vijeće u roku iz stavka 1. ovog članka ne očituje na program rada mjesnog odbora, smatrat će se da je suglasnost dana.

Nakon izdane suglasnosti predviđene poslove i aktivnosti mjesnog odbora unose se u programe rada koje Općinsko vijeće donosi u samoupravnom djelokrugu prema posebnim propisima.

U slučaju da Vijeće mjesnog odbora ne donese akte iz ovoga članka u propisanim rokovima ili ih ne donese, iste će za područje djelovanja Vijeća mjesnog odbora donijeti Općinsko vijeće.

Vijeće mjesnog odbora održava sjednice u pravilu jednom u dva mjeseca.

Zapisnik sa sjednice se obavezno dostavlja načelniku Općine.

**7.4. Način financiranja djelatnosti mjesnih odbora**

**Članak 72.**

Sredstava za obavljanje poslova povjerenih Mjesnom odboru osiguravaju se općinskom proračunu, a mogu se financirati donacijama novčanih i materijalnih sredstava i dobrovoljnim radom.

Kriterij za utvrđivanje visine sredstva za Mjesni odbor uređuje se posebnom odlukom Općinskog vijeća Orehovica.

**7.5. Obavljanje upravnih i drugih poslova za potrebe mjesnih odbora**

**Članak 73.**

Obavljanje administrativnih i drugih poslova za potrebe rada mjesnog odbora osigurava Općinsko vijeće putem Jedinstvenog upravnog odjela Općine Orehovica.

**7.6. Nadzor nad zakonitošću rada mjesnih odbora**

**Članak 74.**

Nadzor nad zakonitosti rada mjesnog odbora obavlja Općinski načelnik te na njegov prijedlog Općinsko vijeće može raspustiti vijeće mjesnog odbora ako učestalo krši statut, pravila mjesnog odbora ili ne izvršava povjerene mu poslove.

Prijedlog za raspuštanje Vijeća mjesnog odbora podnosi Općinski načelnik, polovica broja vijećnika Općinskog vijeća, ½ broja članova Vijeća mjesnog odbora.

Prijedlog iz prethodnog stavka se podnosi u pisanom obliku.

**8. Vijeće romske nacionalne manjine**

**Članak 75.**

S ciljem unaprjeđivanja, očuvanja i zaštite položaja nacionalnih manjina u društvu pripadnici romske nacionalne manjine na području Općine Orehovica biraju, na način i pod uvjetima propisanim Ustavnim zakonom o pravima nacionalnih manjina, svoje predstavnike radi sudjelovanja u javnom životu i upravljanju lokanim poslovima putem vijeća i predstavnika romske nacionalne manjine u Općini Orehovica kao jedinici lokalne samouprave.

**Članak 76.**

Vijeće i predstavnik romske nacionalne manjine u Općini Orehovica imaju pravo:

* predlagati tijelima Općine mjere za unaprjeđenje položaja nacionalnih manjina na području Općine, uključujući davanje prijedloga općih akata kojima se uređuju pitanja od značaja za nacionalnu manjinu,
* isticati kandidate za dužnosti u tijelima Općine,
* biti obaviješteni o svakom pitanju o kojem će raspravljati radno tijelo općinskog vijeća, a tiče se položaja nacionalne manjine.

**Članak 77.**

Općina Orehovica osigurava sredstva za rad Vijeća romske nacionalne manjine, uključujući sredstva za obavljanje administrativnih poslova za njegove potrebe, a mogu se osigurati i sredstva za provođenje određenih aktivnosti utvrđenih programom rada Vijeća romske nacionalne manjine Općine Orehovica kojeg isto donosi u skladu sa svojim statutom, odnosno poslovnikom, te dostavlja Općini Orehovica u roku od 15 dana od dana donošenja.

**9. Neposredno sudjelovanje građana u odlučivanju**

**Članak 78.**

Građani mogu neposredno sudjelovati u odlučivanju o lokalnim poslovima putem referenduma i mjesnog zbora građana.

**9.1. Referendum**

**Članak 79.**

Referendum se može raspisati radi odlučivanja o prijedlogu o promjeni Statuta Općine, o prijedlogu općeg akta ili drugog pitanja iz djelokruga Općinskog vijeća, kao i o drugim pitanjima određenim zakonom.

Odluku o raspisivanju referenduma na temelju zakona i Statuta donosi Općinsko vijeće.

**Članak 80.**

Prijedlog za raspisivanje referenduma mogu podnijeti:

* jedna trećina članova Općinskog vijeća,
* Općinski načelnik,
* najmanje 2 vijeća mjesnih odbora,
* 20% ukupnog broja birača upisanih u birački popis Općine Orehovica.

Ako je raspisivanje referenduma predložila najmanje jedna trećina članova predstavničkog tijela, odnosno ako je raspisivanje referenduma predložio Općinski načelnik, te ako je raspisivanje referenduma predložila većina vijeća mjesnih odbora, Općinsko vijeće dužno je izjasniti se o podnesenom prijedlogu te ako prijedlog prihvati, donijeti odluku o raspisivanju referenduma u roku od 30 dana od zaprimanja prijedloga. Odluka o raspisivanju referenduma donosi se većinom glasova svih članova Općinskog vijeća.

Ako je raspisivanje referenduma predložilo 20% od ukupnog broja birača u Općini Općinsko vijeće dostavit će zaprimljeni prijedlog tijelu državne uprave nadležnom za lokalnu i područnu (regionalnu) samoupravu u roku od 30 dana od zaprimanja prijedloga. Tijelo državne uprave nadležno za lokalnu i područnu (regionalnu) samoupravu će u roku od 60 dana od dostave utvrditi ispravnost podnesenog prijedloga, odnosno utvrditi je li prijedlog podnesen od potrebnog broja birača u jedinici i je li referendumsko pitanje sukladno odredbama Zakona te odluku o utvrđenom dostaviti Općinskom vijeću. Ako tijelo državne uprave nadležno za lokalnu i područnu (regionalnu) samoupravu utvrdi da je prijedlog ispravan, predstavničko tijelo raspisat će referendum u roku od 30 dana od zaprimanja odluke. Protiv odluke tijela državne uprave kojom je utvrđeno da prijedlog nije ispravan nije dozvoljena žalba, već se može pokrenuti upravni spor pred Visokim upravnim sudom Republike Hrvatske.

Općinsko vijeće može raspisati savjetodavni referendum o pitanjima iz svog djelokruga.

**Članak 81.**

Odlukom o raspisivanju referenduma određuju se pitanja o kojima građani odlučuju referendumom, datum glasovanja, tijela za provedbu referenduma, te područje za koje se raspisuje referendum.

Odluka o raspisivanju referenduma sadrži naziv tijela koje raspisuje referendum, područje za koje se raspisuje referendum, naziv akta o kojem se odlučuje na referendumu, odnosno naznaku pitanja o kojem će birači odlučivati, obrazloženje akta ili pitanja o kojima se raspisuje referendum, referendumsko pitanje ili pitanja, odnosno jedan ili više prijedloga o kojima će birači odlučivati, te dan održavanja referenduma.

Pravo glasovanja na referendumu imaju građani koji imaju prebivalište na području Općine Orehovica i koji su upisani u popis birača.

Na postupak provođenja referenduma odgovarajuće se primjenjuju odredbe zakona kojim se uređuje provedba referenduma.

Odluke donijete na referendumu i u svezi s referendumom podliježu nadzoru zakonitosti općih akata, kojeg provode nadležna tijela državne uprave.

Odluka donesena na referendumu obvezatna je za Općinsko vijeće, osim odluke donesene na savjetodavnom referendumu koja nije obvezatna.

**9.2. Mjesni zbor građana**

**Članak 82.**

Zborovi građana mogu se sazvati radi izjašnjavanja građana o pojedinim pitanjima i prijedlozima iz samoupravnog djelokruga Općine Orehovica te raspravljanja o potrebama i interesima građana od lokalnog značenja.

Zborove građana može sazvati vijeće mjesnog odbora.

Zborovi građana sazivaju se za cijelo područje ili dio područja mjesnog odbora koji čini zasebnu cjelinu.

Zborove građana može sazvati i Općinsko vijeće te Općinski načelnik radi raspravljanja i izjašnjavanja građana o pitanjima od značenja za Općinu Orehovica.

Kada zborove građana sazove Općinsko vijeće ili Općinski načelnik, zborovi građana sazivaju se za cijelo područje ili dio područja Općine Orehovica, pojedina naselja ili dijelove naselja na području Općine Orehovica, a mogu se sazvati i za cijelo područje ili za dio područja mjesnog odbora koji čini zasebnu cjelinu.

Na zboru građana odlučuje se javnim glasovanjem, osim ako se na zboru većinom glasova prisutnih građana ne donese odluka o tajnom izjašnjavanju.

Mišljenje dobiveno od zbora građana obvezatno je za mjesni odbor, a savjetodavno za Općinsko vijeće i Općinskog načelnika.

**9.3. Prijedlozi, predstavke i pritužbe građana**

**Članak 83.**

Građani imaju pravo Općinskom vijeću predlagati donošenje određenog akta ili rješavanje određenog pitanja iz njegovog djelokruga, te podnositi peticije o pitanjima iz samoupravnog djelokruga Općine Orehovica od lokalnog značenja.

O prijedlogu i peticiji Općinsko vijeće mora raspravljati ako ga potpisom podrži najmanje 10% od ukupnog broja birača u jedinici te dati odgovor podnositeljima najkasnije u roku od tri mjeseca od zaprimanja prijedloga.

Prijedlozi i peticije mogu se podnijeti i elektroničkim putem.

**Članak 84.**

Svaki građanin i pravna osoba ima pravo podnositi predstavke i pritužbe Općinskom vijeću i Općinskom načelniku, koje se odnose na njihov rad kao i na rad službenika i namještenika u Jedinstvenom upravnom odjelu Općine Orehovica, odnosno zajedničkom tijelu ili službi osnovanom za obavljanje pojedinih poslova iz samoupravnog djelokruga općine, kojima se obraćaju u postupcima ostvarivanja svojih prava i interesa ili izvršenja građanskih dužnosti.

Predstavke i pritužbe podnose se pisano, putem knjige za pritužbe ili usmeno na zapisnik.

Općinski načelnik dužan je osigurati da knjiga pritužbe bude na raspolaganju građanima.

Na podnesene predstavke i pritužbe Općinski načelnik, odnosno čelnik tijela kojem je upućena predstavka i pritužba, dužan je dati odgovor u roku od 30 dana od dana podnošenja predstavke ili pritužbe.

**10. Imovina i financiranje Općine Orehovica**

**Članak 85.**

**10.1 Imovina Općine Orehovica**

Sve nekretnine i pokretne stvari te imovinska prava koja pripadaju Općini čine imovinu Općine Orehovica.

Imovinom u vlasništvu Općine Orehovica mora se upravljati, koristiti se i raspolagati poštujući načelo pažnje dobrog domaćina.

Imovinom iz stavka 1. ovog članka upravlja i raspolaže Općinsko vijeće i Općinski načelnik u skladu s posebnom odlukom Općinskog vijeća kojom se uređuju uvjeti, način i postupak gospodarenja imovinom u vlasništvu Općine Orehovica, zakonom i ovim Statutom.

**Članak 86.**

Pojedinačni akt (ugovor) o kupnji, prodaji odnosno prometu nekretnina, o davanju u zakup ili drugom pravnom poslu glede nekretnina i pokretnina, u pravilu priprema nadležno upravno tijelo općine, a potpisuje ga Općinski načelnik, u skladu sa zakonom i općim aktima Općine Orehovica.

Pojedinačni akt (odluka, sporazum, ugovor i dr.) o osnivanju, prestanku i statusnim promjenama trgovačkog društva ili javne ustanove u vlasništvu Općine Orehovica donosi Općinsko vijeće, a potpisuje ga predsjednik Općinskog vijeća.

**10.2. Financiranje Općine Orehovica**

**Članak 87.**

Općina Orehovica ima svoje prihode kojima u okviru svog samoupravnog djelokruga samostalno raspolaže.

Prihodi Općine Orehovica su:

1. općinski porezi, prirez, naknade, doprinosi i pristojbe,
2. prihodi od stvari u njezinom vlasništvu i imovinskih prava,
3. prihodi od trgovačkih društava i drugih pravnih osoba u njezinom vlasništvu, odnosno u kojima ima udio ili dionice,
4. prihodi od naknada za koncesiju koje daje Općinsko vijeće,
5. mandatne kazne, novčane kazne i oduzeta imovinska korist za prekršaje koje Općina Orehovica sama propiše u skladu sa zakonom,
6. udio u zajedničkom porezu
7. sredstva pomoći i dotacije Republike Hrvatske predviđena u državnom proračunu (ministarstva, fondovi i sl.),
8. sredstva pomoći i dotacije iz proračuna Međimurske županije,
9. sredstva pomoći i dotacije pravnih i fizičkih osoba,
10. drugi prihodi određeni zakonom.

**Članak 88.**

Temeljni financijski akt Općine Orehovica je proračun.

Općinski načelnik kao jedini ovlašteni predlagatelj, dužan je utvrditi prijedlog proračuna i podnijeti ga Općinskom vijeću na donošenje u roku utvrđenom posebnim zakonom.

Proračun donosi Općinsko vijeće u skladu s posebnim zakonom.

Ako Općinski načelnik ne predloži proračun Općinskom vijeću ili povuče prijedlog prije glasovanja o proračunu u cjelini te ne predloži novi prijedlog proračuna u roku koji omogućuje njegovo donošenje, Vlada Republike Hrvatske će na prijedlog tijela državne uprave nadležnog za lokalnu i područnu samoupravu razriješiti Općinskog načelnika.

U slučaju iz stavka 4. ovog Statuta Vlada Republike Hrvatske imenovat će povjerenika Vlade Republike Hrvatske za obavljanje poslova iz nadležnosti Općinskog načelnika i raspisati prijevremene izbore za Općinskog načelnika.

Novoizabrani Općinski načelnik dužan je predložiti Općinskom vijeću proračun u roku od 45 dana od stupanja na dužnost.

Rješenje Vlade Republike Hrvatske o razrješenju Općinskog načelnika stupa na snagu danom objave u Narodnim Novinama.

Protiv rješenja Vlade Republike Hrvatske razriješeni načelnik može podnijeti tužbu Visokom upravnom sudu Republike Hrvatske u roku od 8 dana od dana objave rješenja.

Općinsko vijeće mora donijeti proračun iz prethodnog stavka u roku od 45 dana od dana kada ga je Općinski načelnik predložio Općinskom vijeću.

**Članak 89.**

Općinsko vijeće na prijedlog Općinskog načelnika i radnog tijela zaduženog za proračun i financije donosi proračun Općine Orehovica za narednu proračunsku godinu do 31. prosinca tekuće godine.

Ukoliko se proračun ne donese u roku iz stavka 1. ovog članka vodi se privremeno financiranje i to najduže za razdoblje od 3 mjeseca.

Odluku o privremenom financiranju donosi Općinsko vijeće, u skladu sa zakonom i svojim poslovnikom.

Predlagatelji utvrđeni poslovnikom Općinskog vijeća mogu predložiti donošenje odluke o privremenom financiranju.

Odluka o privremenom financiranju dostavlja se Ministarstvu financija u roku od 15 dana od donošenja.

Ukoliko se prije početka naredne godine ne donese ni odluka o privremenom financiranju, financiranje se obavlja izvršavanjem redovnih i nužnih izdataka u skladu s posebnim zakonom.

**Članak 90.**

Nakon isteka proračunske godine Općinsko vijeće donosi godišnji izvještaj o izvršenju proračuna, u rokovima i na način propisan posebnim zakonom, drugim propisima i općim aktima Općine Orehovica.

Općina Orehovica dužna je javno objaviti informacije o trošenju proračunskih sredstava na svojim mrežnim stranicama tako da te informacije budu lako dostupne i pretražive.

**Članak 91.**

Ukupno materijalno i financijsko poslovanje Općine Orehovica nadzire Općinsko vijeće.

Zakonitost materijalnog i financijskog poslovanja Općine Orehovica nadzire Ministarstvo financija, odnosno drugo zakonom ovlašteno tijelo.

**11. Akti Općine Orehovica**

* 1. **Opći akti**

**Članak 92.**

Općinsko vijeće, na temelju prava i ovlaštenja utvrđenih zakonom, u svom samoupravnom djelokrugu, donosi Statut, odluke i druge opće i pojedinačne akte u skladu sa svojim Statutom iz svog djelokruga.

Radna tijela Općinskog vijeća donose zaključke i preporuke.

**Članak 93.**

Općinski načelnik donosi odluke, zaključke, rješenja, pravilnike, preporuke, naputke, naredbe i druge akte sukladno zakonu i ovom Statutu.

Naredba iz prethodnog stavka donosi se kada je to utvrđeno posebnim zakonom.

**Članak 94.**

Opći akti koje donosi Općinsko vijeće potpisuje predsjednik Općinskog vijeća ili potpredsjednik, odnosno osoba koja je u skladu s odredbama Statuta, predsjedavala sjednici Općinskog vijeća.

**Članak 95.**

Opći akti Općinskog vijeća objavljuju se u "Službenom glasniku Međimurske županije" i oglasnoj ploči Općine Orehovica.

Opći akti Općinskog načelnika objavljuju se na oglasnoj ploči Općine Orehovica, a ukoliko je to pojedinim aktom predviđeno i u "Službenom glasniku Međimurske županije".

**Članak 96.**

Opći akt stupa na snagu najranije osmi dan od dana njegove objave u službenom glasilu.

Iznimno, općim aktom može se iz osobito opravdanih razloga odrediti da stupa na snagu prvog dana od dana objave.

Opći akt ne može imati povratno djelovanje.

**Članak 97.**

Općinski načelnik osigurava izvršavanje općih akata Općinskog vijeća na način i u postupku propisanom Statutom te obavlja nadzor nad zakonitošću rada Jedinstvenog upravnog odjela Općine Orehovica i zajedničkih službi i tijela osnovanih za obavljanje pojedinih poslova, koji obavljaju poslove iz samoupravnog djelokruga Općine.

**Članak 98.**

Jedinstveni upravni odjel Općine Orehovica i zajedničke službe i tijela osnovani za obavljanje pojedinih poslova iz njezinog samoupravnog djelokruga neposredno izvršavaju provođenje općih akata Općinskog vijeća.

**11.2. Pojedinačni akti**

**Članak 99.**

Jedinstveni upravni odjel Općine Orehovica, odnosno zajedničke službe i tijela osnovani za obavljanje pojedinih poslova, u izvršavanju općih akata donose pojedinačne upravne akte, rješavaju o pravima, obvezama i pravnim interesima fizičkih i pravnih osoba (upravne stvari).

**Članak 100.**

Protiv pojedinačnih akata iz prethodnog članka ovog Statuta može se izjaviti žalba nadležnom drugostupanjskom upravnom tijelu županije, a protiv rješenja drugostupanjskog upravnog tijela županije može se pokrenuti upravni spor.

**Članak 101.**

Podrobnije odredbe o aktima Općine, o načinu i postupku donošenja te autentičnom tumačenju tih akata utvrđuje se poslovnikom o radu Općinskog vijeća.

**II. PRIJELAZNE I ZAVRŠNE ODREDBE**

**Članak 102.**

Nadzor zakonitosti rada Općinskog vijeća obavlja tijelo državne uprave nadležno za lokalnu i područnu (regionalnu) samoupravu.

Kada utvrdi nepravilnosti u radu Općinskog vijeća, tijelo državne uprave nadležno za lokalnu i područnu (regionalnu) samoupravu donijet će odluku kojom će sjednicu Općinskog vijeća ili njezin dio proglasiti nezakonitim, a akte donesene na sjednici ništavim.

Protiv odluke iz stavka 2. ovog članka nije dopuštena žalba ali se može pokrenuti upravni spor pred Visokim upravnim sudom Republike Hrvatske.

**Članak 103.**

Nadzor zakonitosti općih akata koje u samoupravnom djelokrugu donese Općinsko vijeće Općine Orehovica obavlja nadležno tijelo državne uprave, svako u svom djelokrugu sukladno posebnom zakonu.

Predsjednik Općinskog vijeća dužan je Statut, Poslovnik, Proračun ili drugi opći akt dostaviti nadležnom tijelu zajedno sa izvatkom iz zapisnika koji se odnosi na postupak donošenja općeg akta propisan Statutom i Poslovnikom Općinskog vijeća, u roku od 15 dana od dana donošenja općeg akta.

Predsjednik Općinskog vijeća dužan je akte iz stavka 1. ovoga članka bez odgode dostaviti Općinskom načelniku.

**Članak 104.**

Prijedlog za promjenu Statuta može podnijeti jedna trećina vijećnika Općinskog vijeća, Općinski načelnik i Odbor za statutarno-pravna pitanja.

Prijedlog mora biti obrazložen i podnosi se predsjedniku Općinskog vijeća.

Općinsko vijeće, većinom glasova svih vijećnika, odlučuje hoće li pristupiti raspravi o predloženoj promjeni Statuta.

Ako se niti nakon ponovljene rasprave ne donese odluka o tome hoće li se pristupiti raspravi o predloženoj izmjeni Statuta, isti prijedlog se ne može ponovno stavit na dnevni red Općinskog vijeća prije isteka roka od 6 mjeseci od dana zaključivanja rasprave o prijedlogu.

**Članak 105.**

Ovaj Statut Općine Orehovica objavit će se u "Službenom glasniku Međimurske županije", a stupa na snagu 8 dana od dana objave.

**Članak 106.**

Danom stupanja na snagu ovog Statuta, prestaje važiti Statut Općine Orehovica objavljen u "Službenom glasniku Međimurske županije" broj 04/13, kao i Izmjene i dopune navedenog Statuta objavljene u Službenom glasniku Međimurske županije“ broj 1/18 i 2/20.

**OPĆINSKO VIJEĆE OPĆINE OREHOVICA**

Klasa: 021-05/21-01/02

Urbroj: 2109/22-02-21-

Orehovica, 25.03.2021.

**Zamjenik predsjednika Općinskog vijeća Općine Orehovica**

Zlatko Orsag